CELEX: 31992R0888
Language: el
Date: 1992-04-08 00:00:00
Title: Κανονισμός (ΕΟΚ) αριθ. 888/92 της Επιτροπής της 8ης Απριλίου 1992 για την τροποποίηση για δεύτερη φορά του κανονισμού (ΕΟΚ) αριθ. 1327/89 που επιτρέπει στην Ισπανία να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου για τη χορήγηση, για τις αμπελουργικές περιόδους 1989/90 έως 1995/96, πριμοδοτήσεων για οριστική εγκατάλειψη αμπελουργικών εκτάσεων

Avis juridique important

|

31992R0888

Κανονισμός (ΕΟΚ) αριθ. 888/92 της Επιτροπής της 8ης Απριλίου 1992 για την τροποποίηση για δεύτερη φορά του κανονισμού (ΕΟΚ) αριθ. 1327/89 που επιτρέπει στην Ισπανία να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 του Συμβουλίου για τη χορήγηση, για τις αμπελουργικές περιόδους 1989/90 έως 1995/96, πριμοδοτήσεων για οριστική εγκατάλειψη αμπελουργικών εκτάσεων  

Επίσημη Εφημερίδα αριθ. L 095 της 09/04/1992 σ. 0022 - 0023 Φινλανδική ειδική έκδοση: Κεφάλαιο 3 τόμος 41 σ. 0209  Σουηδική ειδική έκδοση: Κεφάλαιο 3 τόμος 41 σ. 0209 

ΚΑΝΟΝΙΣΜΟΣ (ΕΟΚ) αριθ. 888/92 ΤΗΣ ΕΠΙΤΡΟΠΗΣ  της 8ης Απριλίου 1992  για την τροποίηση για δεύτερη φορά του κανονισμού (ΕΟΚ) αριθ. 1327/89 που επιτρέπει στην Ισπανία να μην εφαρμόσει σε ορισμένες ζώνες τα μέτρα που προβλέπονται στον κανονισμό (ΕΟΚ)  αριθ. 1442/88 του Συμβουλίου για τη χορήγηση, για τις αμπελουργικές περιόδους 1989/90 έως 1995/96, πριμοδοτήσεων για οριστική εγκατάλειψη αμπελουργικών εκτάσεωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για οριστική εγκατάλειψη αμπελουργικών εκτάσεων (1), όπως τροποποιήθηκε από τον κανονισμό (ΕΟΚ)  αριθ. 833/92 (2), και ιδίως το άρθρο 12 παράγραφοι 1 και 2,  Εκτιμώντας:  ότι η Ισπανία κατέθεσε πριν από την 1η Οκτωβρίου 1991, σύμφωνα με τον κανονισμό (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 για τη χορήγηση, για τις  αμπελουργικές περιόδους 1988/89 έως 1995/96, πριμοδοτήσεων για οριστική εγκατάληψη αμπελουργικών εκτάσεων (3), όπως τροποποιήθηκε τελευταία από τον κανονισμό (ΕΟΚ) αριθ. 678/89 (4), τροποποίηση για την οροθέτηση των ζωνών που αποκλείονται του πεδίου  εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 από την αμπελουργική περίοδο 1992/93-  ότι στις ζώνες που προβλέπονται στο παράρτημα, υπάρχει κίνδυνος μειώσεως του πληθυσμού ή διακυβεύσεως της ποιοτικής πολιτικής δεδομένου ότι είναι περιορισμένες οι δυνατότητες εναλλακτικών καλλιεργειών- ότι τα κριτήρια πού επελέγησαν, για να καθοριστεί  αυτός ο κατάλογος, αντιστοιχούν σε εκείνα που καθορίστηκαν στο άρθρο 12 παράγραφοι 1 και 2 του κανονισμού (ΕΟΚ) αριθ. 1442/88- ότι το αμπελουργικό δυναμικό των αναγνωρισμένων εκτάσεων που είναι κατάλληλες για την παραγωγή v.q.p.r.d. στο σύνολο των ζωνών  αυτών είναι μικρότερο από το 10 % του ε'θνικού αμπελουργικού δυναμικού- ότι πρέπει συνεπώς να τροποποιηθεί το παράρτημα του κανονισμού (ΕΟΚ) αριθ. 1327/89 (5), όπως τροποποιήθηκε από τον κανονισμό (ΕΟΚ) αριθ. 3354/90 (6)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 1327/89 της Επιτροπής αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την αμπελουργική περίοδο 1992/93. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 8 Απριλίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 132 της 28. 5. 1988, σ. 3. (2) ΕΕ αριθ. L 88 της 3. 4. 1992, σ. 16. (3) ΕΕ αριθ. L 241 της 1. 9. 1988, σ. 108. (4) ΕΕ αριθ. L 73 της 17. 3. 1989, σ. 23. (5) ΕΕ αριθ. L 133 της 17. 5. 1989, σ. 8. (6) ΕΕ αριθ. L 324 της 23. 11.  1990, σ. 23.    ΠΑΡΑΡΤΗΜΑ  Ζώνες στις οποίες επιτρέπεται στην Ισπανία να μην εφαρμόσει τα μέτρα που προβλέπονται στον κανονισμό (ΕΟΚ) αριθ. 1442/88  Αμπελουργικές εκτάσεις αναγνωρισμένες κατάλληλες για την παραγωγή v.q.p.r.d. σύμφωνα με την εθνική διαδικασία που θεσπίστηκε σε εφαρμογή του κανονισμού (ΕΟΚ) αριθ. 823/87 (1), που κείνται στις ακόλουθες επαρχίες και για τις ακόλουθες ονομασίες:       Περιοχή  Ονομασία προελεύσεως  Επαρχίες      Castilla-Leon  Bierzo  Leon   Cigales  Palencia, Valladolid   Ribera del Duero  Burgos, Segovia, Soria, Valadolid   Rueda  Avila, Segovia, Valladolid   Toro  Valladolid, Zamora  Castilla le Mancha   Almansa  (λευκές ποικιλίες)  Albacete   Mancha  (ερυθρές ποικιλίες)  Albacete, Ciudad Real, Cuenca, Toledo   Mentrida  (λευκές ποικιλίες)  Toledo   Jumilla  (λευκές ποικιλίες)  Albacete   Valdepenas  (ερυθρές ποικιλίες)  Ciudad Real  Valencia  Almansa  (λευκές ποικιλίες)  Valencia   Utiel-Requena  (συνιστώμενες ποικιλίες)  Valencia      (1) ΕΕ αριθ. L 84 της 27. 3. 1987, σ. 59.